stanford-oval/wikipedia huggingface dataset:
Hollow Knight: Silksong
הערות שוליים

↑  קרייר, הירון; וולד, הת'ר; לוורידג', סם; ווסט, ג'וש (10 במאי 2023). "Hollow Knight Silksong: Everything We Know So Far". GamesRadar+ (באנגלית). נבדק ב-11 במאי 2023. {{cite web}}:  (עזרה)
↑  קולף, טיילר (10 במאי 2023). "Hollow Knight: Silksong—Everything We Know About the Upcoming Sequel". PC Gamer (באנגלית). נבדק ב-11 במאי 2023. {{cite web}}:  (עזרה)
1 2  "Team Cherry Holiday Sign off". Team Cherry (באנגלית). 13 בדצמבר 2019. {{cite web}}:  (עזרה)
↑  "What Fans Don't Want To See In Hollow Knight: Silksong". SVG (באנגלית). 2021-05-28. נבדק ב-2023-05-17.
↑  "Hollow Knight: Silksong revealed!". Team Cherry (באנגלית). 14 בפברואר 2019. Challenge Silk Soul mode! Once you conquer the game, test your skills in an all-new mode that spins the game into a unique, challenging experience. {{cite web}}:  (עזרה)
↑  יו, ג'פרי (9 באפריל 2019). "How Hollow Knight: Silksong's Silk Soul Mode Can Differ From the Original's Steel Soul Mode". Game Rant (באנגלית). נבדק ב-5 במרץ 2022. {{cite web}}:  (עזרה)
↑  "Hollow Knight: Silksong revealed!". Team Cherry (באנגלית). 14 בפברואר 2019. {{cite web}}:  (עזרה)
↑  Hollow Knight: Silksong Reveal Trailer (באנגלית). Team Cherry. 14 בפברואר 2019. {{cite AV media}}:  (עזרה)
↑  Hollow Knight: Silksong - Details from Team Cherry (באנגלית). Team Cherry. 14 בפברואר 2019. {{cite AV media}}:  (עזרה)
↑  "Playable Hornet! You're all incredible!" (באנגלית). Team Cherry. 19 בדצמבר 2014 – via Kickstarter. {{cite web}}:  (עזרה)
↑  Stark, Chelsea (14 בפברואר 2019). "Hollow Knight developers announce a full sequel, Silksong". Polygon (באנגלית). אורכב מ-המקור ב-11 באפריל 2019. נבדק ב-11 באפריל 2019. {{cite web}}:  (עזרה)
↑  Craddock, Ryan (19 במרץ 2019). "Team Cherry Provides Hollow Knight: Silksong Update, New Characters Revealed". Nintendo Life. אורכב מ-המקור ב-2 באפריל 2019. נבדק ב-11 באפריל 2019. {{cite web}}:  (עזרה)
↑  Gibson, Ari (13 בדצמבר 2019). "Team Cherry Holiday Sign Off". Team Cherry (באנגלית). {{cite web}}:  (עזרה)
↑  Colp, Tyler (2022-02-10). "Hollow Knight: Silksong—Everything we know about the upcoming sequel". PC Gamer (באנגלית). נבדק ב-2022-05-17.
↑  Fenlon, Wes (2022-06-12). "Hollow Knight: Silksong finally gets a new trailer". PC Gamer (באנגלית). נבדק ב-2022-06-12.
↑  הווארק, ג'סיקה (10 במאי 2023). "Hollow Knight: Silksong Has Been Delayed". GameSpot (באנגלית). נבדק ב-11 במאי 2023. {{cite web}}:  (עזרה)
↑  Peters, Jay (2022-09-16). "Hollow Knight: Silksong is coming to PlayStation, too". The Verge (באנגלית). ארכיון מ-2022-09-16. נבדק ב-2022-09-16.
↑  Watts, Steve (11 במאי 2022). "Everyone's Disappointed Hollow Knight: Silksong And Sports Story Weren't At Nintendo Indie World". GameSpot (באנגלית). נבדק ב-25 בפברואר 2023. {{cite news}}:  (עזרה)
↑  Al Salman, Hasan; Rose, Michael; Aguzzi, Sabrina (27 באפריל 2022). "Unity Awards 2021". Unity Blog (באנגלית). Unity Technologies. {{cite web}}:  (עזרה)
תבלינים מהמזרח הרחוק בארצות המקרא

התבלינים מהמזרח הרחוק, היו בשימוש כבר בתקופות המקראיות. השימוש בתבלינים מהמזרח ידוע מאזכורים היסטוריים בכתבים מצרים, מהתנ"ך וממצאים ארכאולוגיים. מרגע שהחלו להשתמש בשיטות זיהוי חומרים כימיות בארכאולוגיה, אפשרו אלו להבין טוב יותר את השימוש בתבלינים. ההבנה באיזה תבלינים השתמשו, מי השתמש, איפה ומתי, בהקשר של תבלינים מן המזרח, תאפשר לחוקרי העבר להבין את הקשרים ומערכות המסחר הקדומות בין המזרח למערב, את נוהגי האכילה, הפולחן ואפילו אספקטים של ריבוד חברתי.
תבלינים בחנות. גואה, הודו.
טווח כרונולוגי וגאוגרפי

התקופות המקראיות הן כינוי לתקופות שבין הפרהיסטוריה לתקופות הקלאסיות. תקופות אלו נחשבות לתקופות המשתקפות מספרות המקרא. אין הסכמה גורפת על התקופות הנכללות בתוך התקופות המקראיות אך מקובל שהן מתחילות בתקופה הכלקוליתית ומסתימות בסוף התקופה הפרסית. עם זאת יש הסכמה שעיקרן של התקופות המקראיות הוא בתקופת הברונזה (1200-3200 לפנה"ס בטרמינולוגיה מקובלת) ותקופת הברזל (586-1200 לפנה"ס בטרמינולוגיה מקובלת).
המונח "ארצות המקרא" בערך זה מתייחס בעיקר למזרח הקרוב.
תבלינים מהמזרח

התבלינים המוכרים באזורינו שמקורם מן המזרח הם:
אגוז מוסקט ("ריחני" בלטינית) הוא עץ אשר מזרעיו הטחונים מופק תבלין ומקליפתו החיצונית של הזרע מופק תבלין נוסף. מוצרים נוספים הם  שמנים ארומטיים וחמאת אגוז מוסקט. מוצאו בקבוצת איי בנדה (Banda Islands) שבאינדונזיה.
הל- הל הוא צמח עשבוני רב שנתי. משתמשים בפירות השלמים או בזרעיהם כתבלין המשביח את טעם הקפה וכמרכיב חשוב בתערובות תבלינים (חוויאג', קארי). מוצאו מדרום הודו וסרי לנקה.
זנגביל (ג'ינג'ר) הוא צמח עשבוני רב-שנתי המתנשא לגובה של כמטר. הוא יוצר קנה-שורש מעובה וכך לרוב הוא מוכר כתבלין. ניתן להשתמש בזנגוויל בצורות שונות - טרי, מיובש, מיובש ומסוכר, כסירופ, כשמן אתרי וטחון. מוצאו המדויק אינו וודאי אך נראה שהגיע מהודו או מלזיה.
כורכום (כורכומה ארוכה)- הכורכום הוא עשב רב-שנתי ממשפחת הזנגביליים בעל קנה שורש דמוי פקעת. את התבלין מכינים מהפקעות אותן משרים במים רותחים, מייבשים, מגרדים את הקליפה וטוחנים את הפקעות לאבקה. כורכום גדל באזורים טרופיים, בעיקר בהודו.
פלפל שחור- הוא צמח מטפס ממשפחת הפלפליים (Piperaceae). מוצאו מהודו.
ציפורן - ציפורן הוא תבלין העשוי מכפתורי פרחים מיובשים של עץ תבלין טרופי ירוק עד בשם אוגניית הציפורן ממשפחת ההדסיים. שם נוסף לעץ הוא Eugenia Caryophyllata. מוצאו מאיי מלוקו, המכונים "איי התבלין", שבמזרח אינדונזיה.
קינמון- הקינמון הוא סוג עץ ירוק-עד ממשפחת העראים. קליפתו הפנימית של אחד ממיניו של הקינמון משמשת כתבלין, הן בצורתה הטבעית (מקלות קינמון) והן בצורת אבקה טחונה. מוצאו מסרי לנקה. נקראה בעבר ציילון ומכאן מקור השם Cinnamomum zeylanicum.
מקורות הידע

על השימוש בתבלינים מהמזרח הרחוק בתקופת המקרא ניתן ללמוד ממקורות היסטוריים מקראיים וחוץ מקראיים וכן ממקורות ארכאולוגים. המקורות ההיסטוריים חוץ מקראיים בני התקופה, אשר מזכירים נקודתית תבלינים מהמזרח הרחוק, הם מעטים מאוד. המקורות המקראיים רבים יותר אם כי בעייתיים יותר. שכן, כשבאים ללמוד מן הטקסט המקראי על שימוש בתבלינים מן המזרח בתקופת המקרא, יש לקחת בחשבון כי זיהוי הצמחים אינו וודאי, זמן כתיבת הטקסט אינו מוסכם ולכן לא ברור אילו תקופות מייצגים הספרים השונים. העדויות הארכאולוגיות לגבי תבלינים מהמזרח בתקופת המקרא גם כן לוקות בחסר. זאת מכיוון שרובן מגיעות מחפירות ישנות וניתן לחלוק על זיהוי התבלין או התקופה שאליה הוא שייך. לעומת זאת, מרגע שהתחילו להשתמש בשיטות כימיות כמו "ניתוח שאריות" (Residue Analysis) ניתן להציג עדויות מבוססות יותר. שיטות אלו בשילוב התפתחות שיטות החפירה הופכים את הארכאולוגיה למקור מידע אמין ומתחדש.
מקורות הידע > מקורות היסטוריים

פפירוס אברס, פפירוס מצרי על ענייני רפואה מן המאה ה-16 לפנה"ס, מזכיר את תבלין ההל. בחדר המתים, בארמון של המלכה חתשפסות מהמאה ה-15 בדיר אל בחרי, מתוארת משלחת למזרח אפריקה שמטרתה להביא צמחים  ארומטיים ובניהם הקינמון.
מהמאה החמישית לפנה"ס כבר מתחילות להיות עדויות רבות למערכות מסחר בתבלינים מהמזרח. ידוע כי היוונים והרומאים עשו שימוש נרחב בתבלינים לרפואה, לפולחן ולמשק הבית. האנקדוטה ההיסטורית הידועה ביותר, בהקשר לתבלינים מהמזרח, היא סיפורו של הרודוטוס, היסטוריון יווני בן המאה ה-5 לפנה"ס, על מקורות הקינמון. הרודוטוס מספר שציפורים גדולות מביאות את ענפי הקינמון לקנים שלהם, אשר ממוקמים על צוקים בלתי נגישים. כדי להגיע לקינמון, הערבים שמים גושים גדולים של בשר חמור, הציפורים סוחבות את חתיכות הבשר לקנים שמתפרקים ונופלים תחת כובד הבשר. מקלות הקינמון מתפזרים על הקרקע ואז ניתן לאסוף אותן ולסחור בהם.
מקורות הידע > מקורות היסטוריים > מקורות מקראיים

על מסחר ארוך טווח בתבלינים מעידה המסורת על ביקור מלכת שבא בארמון שלמה. מלכת שבא מביאה איתה בשמים (אשר מעצם היותם "מוצרים מדיפי ניחוח המופקים בעיקר מצמחים" מקבילים למעשה לתבלינים) אשר לא נראו באזור:
"וַתִּתֵּן לַמֶּלֶךְ מֵאָה וְעֶשְׂרִים כִּכַּר זָהָב וּבְשָׂמִים הַרְבֵּה מְאֹד וְאֶבֶן יְקָרָה לֹא-בָא כַבֹּשֶׂם הַהוּא עוֹד לָרֹב אֲשֶׁר-נָתְנָה מַלְכַּת-שְׁבָא לַמֶּלֶךְ שְׁלֹמֹה"
אך עם זאת, האזכורים לתבלינים שאולי ניתן לזהות כתבלינים מן המזרח, מעטים. בפסוקים הבאים מוזכרים מינים אשר יש המזהים אותם עם תבלינים שמקורם מהמזרח:
"וַיְדַבֵּר ה' אֶל מֹשֶׁה לֵּאמֹר. וְאַתָּה קַח לְךָ בְּשָׂמִים רֹאשׁ מָר דְּרוֹר חֲמֵשׁ מֵאוֹת וְקִנְּמָן בֶּשֶׂם מַחֲצִיתוֹ חֲמִשִּׁים וּמָאתָיִם וּקְנֵה בֹשֶׂם חֲמִשִּׁים וּמָאתָיִם. וְקִדָּה חֲמֵשׁ מֵאוֹת בְּשֶׁקֶל הַקֹּדֶשׁ וְשֶׁמֶן זַיִת הִין. וְעָשִׂיתָ אֹתוֹ שֶׁמֶן מִשְׁחַת קֹדֶשׁ רֹקַח מִרְקַחַת מַעֲשֵׂה רֹקֵחַ שֶׁמֶן מִשְׁחַת קֹדֶשׁ יִהְיֶה. וּמָשַׁחְתָּ בוֹ אֶת אֹהֶל מוֹעֵד וְאֵת אֲרוֹן הָעֵדֻת"
"ודן וְיָוָן מְאוּזָּל בְּעִזְבוֹנַיִךְ נָתָנּוּ בַּרְזֶל עָשׁוֹת קִדָּה וְקָנֶה בְּמַעֲרָבֵךְ הָיָה. דְּדָן רֹכַלְתֵּךְ בְבִגְדֵי חֹפֶשׁ לְרִכְבָּה"
"נַפְתִּי מִשְׁכָּבִי מֹר אֲהָלִים וְקִנָּמוֹן"
"נֵרְדְּ וְכַרְכֹּם קָנֶה וְקִנָּמוֹן עִם כָּל-עֲצֵי לְבוֹנָה מֹר וַאֲהָלוֹת עִם כָּל-רָאשֵׁי בְשָׂמִים"
לפי זהר עמר הקינמון מזוהה ברמת סבירות גבוהה אך לא וודאית עם הקינמון של ימינו, הקדה נמנית עם שמות הצמחים שלא ניתנים לזיהוי או שסבירות הזיהוי נמוכה. אך יש שמזהים את הקדה עם קינמון הכסיה (מין נוסף של קנמון המצוי גם כן במזרח הרחוק). הכרכום מזוהה עם הזעפרן, כרכום הגינה אשר מקורו בארצות הים התיכון. יש שמזהים את הכרכום עם הכורכום (כורכומה ארוכה) שמקורה במזרח הרחוק.
מקורות הידע > מקורות ארכאולוגיים

עדויות לשימוש בתבלינים במרחב אגן הים התיכון לפי סדר כרונולוגי:
בדיקות כימיות (residue analysis), שנעשו בקנקנים ממרתף ארמון בתל כברי, גילו עקבות של קינמון שהוכנס כחלק ממרכיב בעשיית יין. הממצא מתוארך למאה ה-17 לפנה"ס,  תקופת הברונזה תיכונה. נכון ל-2013, פורסמה התגלית בעיתונות בלבד.
בנוסף לכתובות במקדש חתשפסות בדיר אל בחרי, שהוזכרה בפרק מקורות היסטוריים, זוהו במקדש שאריות של אגוז מוסקט אשר תוארכו לשושלת ה-18 (המאות 14-16 לפנה"ס).
ממצא תבלינים חשוב נוסף (אם כי לא בדיוק במרחב הים התיכון) נמצא בטרקה (Terqa) השוכנת בעמק הפרת התיכון (כיום בסוריה לכיוון הגבול עם עיראק). באחד המזווים, בבית אמידים, ברובע המגורים שנחפר, נמצאה שכבת חורבן עשירה בקנקנים שלמים. בקנקן אחד קטן נמצאו שרידי תבלין ציפורן מפוחמים. הממצאים תוארכו לסביבות 1600 לפנה"ס (The Khana period 1750-1500 B.C).
בדיקות כימיות (residue analysis) שנעשו על פכית מתל בית שמש נמצאו שרידים של אגוז מוסקט. הפכית מתוארכת לתקופת הברונזה המאוחרת 1200-1550 לפנה"ס.
בבדיקת המומיה של פרעה רעמסס השני, שמת בשנת 1213 לפנה"ס (לפי הכרונולוגיה הנמוכה), נמצאו שאריות פלפל שחור בנחיריו.
בבדיקות כימיות (residue analysis) שנעשו על  צפחות  פיניקיות דו גוניות מתקופת הברזל, התגלו שאריות של קינמון. הצפחות מתוארכות למאות ה-11 עד אמצע המאה ה-9 לפנה"ס.
העדות הארכאולוגית האחרונה (נכון ל-2013) לשימוש בתבלינים מן המזרח הרחוק בתקופת הברזל מגיעה מהאי סאמוס אשר שוכן ב ים האיגאי סמוך לחופי טורקיה. בסאמוס נמצא פרח של קינמון מן המאה ה-7 לפנה"ס.
בשנת 2022 פורסם כי בבדיקה כימית של קנקני יין מירושלים של תחילת המאה הששית לפנה"ס נמצאו שאריות של וניל.
מקורות הידע > משמעות הממצא

כל הממצאים שהוזכרו קודמים לתאריך המקובל לתחילת הסחר ארוך הטווח בתבלינים אסייתיים. הממצאים הקדומים מלמדים על שימוש בתבלינים מהמזרח בהקשר של שלטון ויוקרה. עם זאת, ניתן לראות שלא מדובר רק באנקדוטות זניחות אלא, כפי שנראה בתל כברי, קיים שימוש משמעותי בתבלינים מהמזרח כחלק מתהליך ייצור יין (אם כי יש לזכור שנכון לתחילת 2014 הממצא עוד לא פורסם ולכן אינו וודאי). נראה כי הגעה של תבלינים מהמזרח הרחוק מתחילה ב ברונזה התיכונה במקביל להתפתחות המשמעותית של ערי המדינה הכנעניות כחלק מתהליך של צריכה ראוותנית בהתהוות האליטות. עליה בכמות הממצאים לקראת תקופת הברונזה המאוחרת יכולה לשקף עלייה בהיקף התופעה. עלייה כזאת תואמת את ידיעותינו הארכאולוגיות על התפתחות קשרי המסחר האזוריים בין כנען, מצריים, יוון, קפריסין ומסופוטמיה, התפתחות שוודאי השפיעה גם על קשרי המסחר ארוכי התווך.
ממצא מפתיע במיוחד הוא שאריות הקינמון בתוך צפחות מתקופת הברזל הקדום. תקופת הברזל הקדום נחשבת לתקופת אופל, מקובל לחשוב שרשתות המסחר של תקופת הברונזה המאוחרת נעלמו כליל יחד עם התמוטטות האימפריות וקריסת התרבות הכנענית במעבר שבין תקופת הברונזה לתקופת הברזל. הממצא החדש (התפרסם ב-2013) מעיד דווקא על ראשית התפתחות רשתות מסחר ארוכות טווח, בנוסף, הקינמון הוכנס לצפחות כחלק מתערובת ייחודית וכנראה יקרה, אך הקונטקסטים (ההקשרים) בהם נמצאו הצפחות מעידות כי לא היו מוצר יוקרה המשווק רק לאליטות אלא זמין לשכבת אוכלוסייה רחבה יותר. עובדה זאת יכולה להצביע על רשתות המסחר ארוכות הטווח כרשתות מפותחות יחסית. בהמשך תקופת הברזל אין אומנם עדויות ארכאולוגיות רבות להימצאות תבלינים מהמזרח הרחוק בכנען, אך העדויות ההיסטוריות מתחילות להצטבר והשימוש בתבלינים אלו הופך לנפוץ יותר, בייחוד עם העלייה בהתפתחות מערכות הסחר בתקופה הפרסית ועוד יותר בתקופה היוונית והרומית
דרכי המסחר

הדרך בה הגיעו התבלינים מהמזרח לכנען אינו ידוע. אפשרות אחת היא דרך היבשה (דרך איראן, עיראק, וסוריה) בסגנון מסחר בה הסחורה עוברת מיד ליד על פני מרחקים גדולים (בניגוד לשיירה שעושה את כל הדרך). אפשרות נוספת היא שהתבלינים יצאו מנמלי מערב הודו לכיוון ערב הסעודית ומשם דרך היבשה על נתיב דרך הבשמים. אפשרות זו בעייתית מכיוון שדרך הבשמים היא מאוחרת לתקופות המקראיות וכי נראה שהגמל בוית רק לקראת סוף המאה העשירית (וכמו שנזכר למעלה, עדויות ארכאולוגיות, לתבלינים מן המזרח בכנען, קיימים כבר באלף השני לפנסה"נ). האפשרות שהתבלינים הגיעו מהודו בסירות דרך הים האדום גם כן בעייתית מכיוון שבתקופה זו עוד לא ידעו להפליג צפונה כנגד הרוחות הצפון מערביות במפרץ. סביר להניח שאחת הדרכים להגעת התבלינים הייתה מהודו לקרן אפריקה ומקרן אפריקה דרך היבשה לכיוון מצרים וכנען, אך השערה זו מתבססת על מחקרים אשר בדקו מעבר של יבולים אחרים בין הודו לאפריקה ואינם יכולים לשמש כעדות חד משמעית.
לקריאה נוספת

פוטיבסקי, א. דפני, א. על טעם וריח - תבלינים. גבעתיים-רמת גן. 1979
קריספיל, נ. תבלינים טעם וריח, הכל על צמחי תבלין ותבלינים בישראל. ישראל. 2007
Brothwell, D. Brothwell, P. Food in Antiquity: a Survay of the Diet of Early Peoples. Expanded ed. Baltimore. Maryland. 1998
Dalby, A. Dangerous Tastes The Story of Spices. Barkeley. Los Angeles. 2000
John, K. The Spice Route, a History. Barkeley. Los Angeles. 2006
Toussaint-Samat, M. A History of Food. Paris. 2009
Turner, J. The History of A Temptation. London. 2004
מבחן ברטל

מבחן ברטל או טקסונומית ברטל של סוגי שחקנים הוא סיווג של שחקני משחקי וידאו (גיימרים) המבוסס על מאמר משנת 1996 של ריצ'רד ברטל על פי הפעולות המועדפות עליהם בתוך המשחק. הסיווג תיאר במקור שחקנים של משחקים מקוונים מרובי משתתפים (כולל  MMORPGs), אבל כיום הוא מתייחס גם לשחקנים של משחקי וידאו לשחקן יחיד.
הטקסונומיה מבוססת על תיאורית דמות. תיאורית הדמות הזאת כוללת ארבע דמויות: הישגיים, חוקרים, חברתיים, ורוצחים. אלה מתוארים על פי מודל רביעים, ציר X מייצג העדפה לאינטראקציה עם שחקנים אחרים לעומת העדפה לחקור את עולם המשחק, וציר Y מייצג העדפה לאינטראקציות לעומת משחק עצמאי.
הערות שוליים

↑  "Hearts, Clubs, Diamonds, Spades: Players Who suit MUDs", Richard Bartle (1996)
תותב מתוברג

תיאור של חלק עם סליל הליקויל
תותב מתוברג הוא סוג של אום המוחדר לחלק על מנת להוסיף לחלק תבריג.
הגדרת הבעיה

חלקים מכניים רבים כיום מיוצרים מחומרים רכים יחסית כמו אלומיניום. בחלקים אלה יש תבריגים רבים המשמשים לחיבור מכלולים וחלקים נוספים.
בעת הכנסת והוצאה של בורג פלדה לתבריג אלומיניום, נוצר בלאי בתבריג. בעיקר לאחר סגירה ופתיחה בתדירות גבוהה או כאשר משתמשים במומנטי סגירה גבוהים, התבריג ניזוק ופוסל את השימוש בחלקים גדולים ויקרים.
פיתוח התוסף מלכתחילה נועד לשפץ תבריג שניזוק על ידי הגדלת הקדח הפגום והכנסת סוג של תותב מתוברג המשחזר את התבריג המקורי.
מתוך הבנת הבעיה כיום מיוצרים חלקי אלומיניום וחלקים מחומרים רכים אחרים ישירות עם תותב מתוברג אשר יתפקד היטב בעת סגירה ופתיחה של ברגים בתדירות גבוהה.
בשיטה זו ניתן גם לתקן חלקים או מכלולים שיש צורך לשנות תבריג מטרי לאינצ'י.
סוגי אינסרטים > סליל הליקויל

האביזר הנפוץ ביותר בחלקים מכניים כיום הוא HELI COIL סליל הליקויל.
הסלילים מיוצרים בצורת סליל עם פרופיל של חתך תבריגי. מפלדת אלחלד או מחומרים בעלי תכונות מכניות מעולות, באינסרטים לשימושים מיוחדים מוסיפים ציפויים מסוגים שונים ציפוי נגד קורוזיה, ציפוי מבודד חשמל, או ציפוי טפלון לשיפור ההחלקה בהרכבת האינסרט.
שימוש אופייני לערכת שיפוץ הוא ערכה לתיקון ראש מנוע העשוי אלומיניום אשר התבריגים המיועדים למצתים התבלו. הערכה מכילה סט שלם לביצוע המשימה מקדח ומברז להגדלת הקדח ועיבוד תבריג חדש. ובנוסף כלים להחדרת סליל ההליקויל. הסליל המוחדר לתבריג מחזיר לראש המנוע תבריגים משופצים במידה המקורית.
סוגי אינסרטים > תותב דק דופן TIME SERT

תותב זה מיועד לשיפוץ תבריג, בשונה מסליל הליקויל, תותב קשיח דק דופן עם תבריג פנימי וחיצוני.
סוגי אינסרטים > קינסרט

סוג של תותב הברגה עם מוטות נעיצים שמונעים את פתיחת האינסרט.
סוגי אינסרטים > אומי ריתוך

אומי ריתוך הם סוג מיוחד של אומים שניתן לרתך אותם לחלק או הרכבה אחרת באמצעות ריתוך נקודות.
אומי הריתוך מיועדים לתת מענה לצורך של ביצוע הרכבה על חלקים ומערכות גדולות ממדים. שימוש נפוץ באומים אלה מבוצע בתעשיית הרכב. אומים רבים מרותכים על פלטות המרכב של הרכב המיוצר כדי לאפשר לחבר אליהם חלקים אחרים בעזרת ברגים. פתרון זה מונע את הצורך לביצוע התבריג ישירות על מרכב הרכב.
יישומים מיוחדים

התותב המתוברג מגיע בצורות שונות לפי היישום הנידרש.
יישומים מיוחדים > הרכבה בחלק פלסטיק

הרכבת תותב מתוברג לחלק פלסטי מבוצעת בשיטה טרמית או בריתוך אולטרסוני.
יישומים מיוחדים > הרכבה בעץ

יצרני רהיטים להרכבה עצמית לרוב שולחים את החלקים עם תוספות הברגה וסוגים אחרים של מחברי נעיצה המותקנים מראש בתוך חלקי העץ של הרהיט.
יישומים מיוחדים > שימוש בתעשיית האלקטרוניקה

באלקטרוניקה מרבים להשתמש במארזי אלומיניום כדי להקל במשקל וכדי לאפשר פיזור חום. הרכיבים המותקנים במערכות אלה מוברגים לתוך תותבים שהוחדרו לחלק.
החדרת התבריג יכולה להיות בצורה מכנית של הרכבת סליל הליקויל. או על ידי החדרה תרמית המבוצעת על ידי חימום או בהחדרת אולטרה סאונד, תהליך המשמש להפעלת רטט ולחץ להחדרת התותב. התנודות הקוליות ממיסות את הפלסטיק באזור החדירה לתותבים אלה יש בדרך כלל חספוס חיצוני כדי להבטיח אחיזה טובה של התותב לפלסטיק.
יישומים מיוחדים > תותבים המוחדרים בתהליך היציקה

אינסרטים מסוגים שונים משמשים לרוב במארזי פלסטיק, המיוצרים בתהליך יציקה או בעיבוד שבבי.
התותבים בחלקים אלה מוחדרים בתהליך חימום. התותב המחומם חודר לפלסטיק ממיס את אזור החדירה והפלסטיק מתמצק על פני התותב. כאשר נידרש ממקמים תותבים בתוך תבניות היציקה וחלק האלומיניום מתקבל עם אזורים בהם יש בתוך גוף יציקת הפלסטיק תותבי פלדה שיעובדו עם תבריגים.
במוצרים בהם דרושה עמידה במומנטים גבוהים כמו במכלי דלק גדולים או סירות, הצורה החיצונית של התותב היא משושה או מרובע עם חריצים לאחיזת האלומיניום.
יישומים מיוחדים > תותבים מתוברגים המוחדרים בלחץ.

החדרת תותב בלחץ מיועדת לקדחים עם דרישות דיוק גבוהות למיקום התבריג בחלק. בתותבים כאלה גם מבצעים חספוס על הקוטר החיצוני כדי להבטיח שהתותב יינעץ בחלק לא ישתחרר ויצא. ההרכבה מתבצעת במכבש.
יישומים מיוחדים > תותבים בגוף האדם

כאשר נידרש בעת ניתוחים לחבר תותב לעצמות בגוף האדם, מוחדר לגוף תותב מתוברג המתחבר לעצם בהדבקה ומאפשר לחבר לגוף אביזר עם תבריג.
יישומים מיוחדים > תותב מתוברג ללוחות חלת דבש

בלוחות סנדוויץ כמו חלת דבש או סוגי עץ שונים לא ניתן לבצע תבריגים. הפתרון הוא החדרת תותב מתוברג המודבק עם דבקי אפוקסי לתוך הקדח.
לקריאה נוספת

McMaster-Carr catalog (114th ed.), McMaster-Carr.
Sullivan, Gary & Crawford, Lance, "The Heat Stake Advantage".(הקישור אינו פעיל, June 2018) Plastic Decorating Magazine. January/February 2003 Edition. ISSN 1536-9870ISSN 1536-9870. (Topeka, KS: Peterson Publications, Inc.). Section: Assembly: pages 11–12, covers Sullivan & Crawford's article.
הערות שוליים

↑  "Repairing damaged threads: Types of thread repair inserts |". rtstools.com (באנגלית אמריקאית). נבדק ב-2017-09-30.
↑  "Newman Tools Inc". Newmantools.com. נבדק ב-2012-02-29.
↑  McMaster-Carr, p. 3204.
↑  McMaster-Carr, p. 3206.
↑  McMaster-Carr, p. 3207.
↑  Sullivan, G.; Crawford, L. "The Heat Stake Advantage" (PDF). Plastic Decorating Magazine (January / February 2003). אורכב מ-המקור (PDF) ב-2015-06-10. נבדק ב-2013-04-26.
1 2  McMaster-Carr, p. 3209.
↑  "Composite Potted-In Inserts". clipnuts.com. Marketing Masters. נבדק ב-25 ביוני 2020. {{cite web}}:  (עזרה)
| --- | --- |
בקרת זהויות :  GND: 4572642-5 
סליל הליקויל
תותב מתוברג דק דופן TIME SERT
תותב מתוברג עם אבטחה של פינים נעיצים נגד פתיחה
אום נעץ להרכבה על עץ
תותב מתוברג להרכבה על ידי הדבקה בפלטות סנדוויץ
Flyff

| --- | --- |

סמליל המשחק Flyff
 כללי
 תאריך הוצאה:  קוריאה הדרומית: קיץ 2003 אמריקה הצפונית: 25 בדצמבר 2005
 סוגה:  משחק תפקידים המוני ברשת
 פיתוח:  Gala-Net (לשעבר Aeonsoft)
 שפות:  גרמנית, אנגלית, צרפתית 
 הפצה:  Gala-Net gPotato Level-up! משחקים כיום Bora Island
 דרישות תוכנה
 מצבי משחק:  משחק מרובה משתתפים
 דירוג:  8+
 פלטפורמות:  (PC ׂ(windows
 דרישות מערכת
 בקרים:  מקלדת ו-עכבר
 
פליי אף אף (באנגלית: Flyff; קיצור של Fly For Fun) הוא משחק תפקידים מרובה משתתפים שיצא בשנת 2005 על ידי Gala Net הדרום קוריאנית.
זהו משחק חינמי, בניגוד ל-World Of Warcraft ודומיו - אך ניתן לקנות דרכו בכסף אמיתי פריטים המחזקים את השחקן בתוך המשחק.
המשחק נרכש על ידי חברת gPotato ותורגם לאנגלית, ומאז משווק בבעלותה המלאה. בשנת 2013 נרכשה gPotato על ידי WEBZEN .
ב-22 בספטמבר 2020, המשחק הועבר לבעלות החברה Bora Island. למשחק מעל 4 גרסאות שונות, כל אחת מותאמת לאזור שונה בעולם. הגרסה הגלובאלית (שמנוהלת בצפון אמריקה) מותאמת גם לשחקנים מישראל. למשחק יותר מ-15 מיליון חשבונות רשומים מכל רחבי העולם.
המשחק

מטרת המשחק היא להגן על היבשת המרכזית בעולם ה-Flyff, הנקראת רויקה (Roika) מפני מפלצות שונות. אגדת המשחק מתמקדת בגיבורים אשר יצאו להגן על חייהם של תושבי רויקה, ומסופר שהרשע אשר ארגן ושלט ברשע היה מכונת האימים Clockworks, שזרע טרור בעולם ה-Flyff.
במשחק ניתן להשלים משימות ולהביס מפלצות. התגמול המתקבל מהבסת מפלצות נקרא EXP - נקודות ניסיון הדרושות כדי לעלות רמות (ברגע שכמות מסוימת של נקודות ניסיון הצטברה, השחקן יעלה רמה). המטבע במשחק נקרא פניה (Penya), ובעזרתו ניתן לקיים סחר, כגון מכירה או קנייה דרך שחקנים וחנויות שונות. דרושה כמות מכובדת של פניה על מנת לשרוד במשחק לאורך זמן. דרך הבסת המפלצות השונות והמשימות ניתן להשיג חפצים שונים, כמו בגדים, קלפים או כלי נשק מסוימים, בהם ניתן להשתמש או למכור עבור סכום וירטואלי (במטבע פניה) מסוים.
ברמה 15, השחקן בוחר בין מספר מקצועות שיקבעו את שיטת המשחק שלו. לכל מקצוע יתרונות, חסרונות ומאפיינים שונים. ברמה 60 ניתן להתקדם לקידום העבודה השני. כל עבודה ראשונה מתפצלת ל-2 עבודות שניות. ברמה 120 ניתן להפוך ל-Master - פעולה שתחזיר את השחקן לרמה 60 אך תחזק אותו מאוד. אחרי הגעת השחקן לרמה 120 בפעם השנייה וביצוע משימות מסוימות, השחקן יכול להפוך ל-Hero (גיבור), קידום מיוחד שמחזק את השחקן מאוד ומגביר את יכולותיו.
ברמה 120, לאחר הקידום ל-Hero, ניתן לעשות את קידום העבודה השלישי ברמה 130, שבו שוב כל עבודה שנייה אחת מובלת הישר לעבודה השלישית המתאימה לה, בשלב הזה במשחק אין אפשרות בחירה אך ישנם שדרוגים רבים לשחקן, שמעצימים אותו ואת יכולותיו. הרמה המקסימלית במשחק היא 170.
במשחק ניתן ליצור או להשתתף במערכת חברתית הנקראת 'גילדה'. לכל גילדה יש מנהיג (המייסד או האיש שהבעלות הועברה אליו) והוא יכול לנהל את כל הגילדה. לכל גילדה יש בנק, שבעזרתו ניתן לתרום למנהיג הגילדה חפצים ופריטים שונים. כל השחקנים רשאים להשאיר כסף בבנק ולקחת אותו לעצמם. מנהיג הגילדה יכול גם לקבוע לגילדה מלחמת גילדות עם גילדות אחרות ביום ושעה מסוימים. מלחמות הגילדה מתקיימות בצורה מסודרת, כשלכל גילדה יש יתרונות וחסרונות.
בנוסף, במשחק קיימת מערכת ה'פארטי'. מערכת זו מאפשרת למספר שחקנים לשתף יחד פריטים המתקבלים כתוצאה מהבסת מפלצות, פניה, ו-EXP (נקודות הניסיון הדרושות כדי להתקדם ברמות).
ברמה 20 ניתנת לשחקן האופציה לעוף במשחק. ניתן לקנות מטאטאים, גלשנים, כנפיים וכלים שונים כדי לעשות זאת.
הסיפור > פרק 1: לידה

היה היו 5 ישויות של כוח בלתי מוגבל וכאשר נפגעו ממצב רוח מוזר, החליטו ליצור עולם מלא קסם ואנרגיה בלתי נדלית. הם נפגשו והניחו את היסודות שיגדירו את העולם שהחליטו לבנות.
הם יצרו מים, לחיים ושגשוג.
הם יצרו אדמה, לצמיחה וגדילה
הם יצרו רוח, כדי שכל אדם יוכל לנשום.
הם יצרו אש, כדי למתן את נשמותיהם של תושבי העולם.
הם יצרו ברק, כדי להזכיר לאלה שצפו בשמיים שהם לא היו לבד.
לאחר מכן הם יצרו את הארץ הזאת, וכינו אותה בשם רויקה.
הסיפור > פרק 2: ריסיס

החיים בעולם, הידוע כרויקה, היו טובים מאוד במשך זמן רב. המין האנושי התפשט ברחבי העולם, והם החלו לגדול ולהתרבות. היוצרים חייכו אל החיים שהם יצרו והמשיכו לברך את תושבי רויקה.
במשך זמן, עם זאת, בני האדם גדלו בודדים והתחננו ליוצריהם לתת להם חברים. הם ייחלו לחברים שיוכלו לתמוך בהם בזמנים של קושי. נדיבים כמו תמיד, היוצרים הפיחו חיים בדוורפטס (Dwarpets), יצורים דמויי-אדם נמוכים, מלאים ומיומנים אשר מחזיקים בסודות שימושיים רבים.
כל הדברים מושלמים לכאורה, אבל היוצרים עייפו מלהשגיח על החיים שהם יצרו. הם התכוננו לעזוב את רויקה לנצח במטרה לחזור הביתה. הדוורפטס ובני האדם התחננו ליוצרים שלא יעזבו אותם. היוצרים אמרו, "אנחנו לא יכולים. אבל נשאיר מישהו שישגיח עליכם. "היוצרים אז יצרו את ריסיס - ישות רבת עוצמה בדמותם. לאחר מכ הוטלה עליה המשימה להגן על החיים ברויקה. ריסיס שמרה על העולם במשך אלפי שנים, אבל בכל שנה היא החלה לחוש יותר ויותר בודדה. ההרגשה שהשאירו אותה מאחור, ללא ליווי של אח ורע, החלה להדהד בראשה.